Diari Oficial de la Generalitat Valenciana


Sumari del DOGV 6540, del 10-06-2011 (2011/6560)

RESOLUCIÓ de 3 de juny de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni de col·laboració entre la Generalitat i l'Ajuntament de Picassent per a l'acceptació de concessió demanial a favor de la Generalitat del dret i aprofitament sobre els terrenys de domini públic d'ús viari identificats com a H-1 i H-6 del polígon industrial Joan Carles I.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6540

Data del DOGV
:   10-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6560


Data del document
:   03-06-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 3 de juny de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni de col·laboració entre la Generalitat i l'Ajuntament de Picassent per a l'acceptació de concessió demanial a favor de la Generalitat del dret i aprofitament sobre els terrenys de domini públic d'ús viari identificats com a H-1 i H-6 del polígon industrial Joan Carles I.   
  
 [2011/6560]  
La Generalitat i l'Ajuntament de Picassent han subscrit, després de la tramitació prèvia reglamentària, el 24 de maig de 2011, el Conveni de col·laboració per a l'acceptació de concessió demanial a favor de la Generalitat del dret i aprofitament sobre els terrenys de domini públic d'ús viari identificats com a H-1 y H-6 del polígon industrial Joan Carles I.  
En compliment del que establix l'esmentat conveni, procedix la seua publicació en el Diari Oficial de la Comunitat Valenciana, havent quedat en el Registre de Convenis de la Generalitat amb el número 0563/2011, i figurant com a annex d'esta resolució.  
  
València, 3 de juny de 2011.- La directora general del Secretariat del Consell: Mª Teresa Lleó Alonso.  
  
Conveni de col·laboració entre la Generalitat i l'Ajuntament de Picassent per a l'acceptació de concessió demanial a favor de la Generalitat Valenciana del dret i aprofitament sobre els terrenys de domini públic d'ús viari identificats com a H-1 i H-6 del polígon industrial Joan Carles I.  
  
València, 24 de maig de 2011  
  
Reunides  
D'una banda, Paula Sánchez de León Guardiola, consellera de Justícia i Administracions Públiques de la Generalitat, qui actua en nom i representació de la Generalitat, de conformitat amb l'article 28, apartats c),g) I ll), de la Llei 5/1983, de 30 de desembre del Consell, i article 2n.2 del Decret 20/1993, de 8 de febrer, del Govern Valencià, pel qual es regula el Registre de Convenis i s'establix el règim jurídic i pressupostari dels convenis que subscriga la Generalitat Valenciana, i facultada expressament per a la firma del present conveni per acord del Consell, de data 29 d'abril de 2011  
I, de l'altra, María-Concepción García Ferrer, alcaldessa-presidenta de l'Ajuntament de Picassent, assistida pel secretari general de la corporació, i facultada per a este acte per acord de l'Ajuntament Ple de data 28 de març de 2011.  
  
Declaren  
I. La Generalitat Valenciana, va subscriure el dia 12 d'agost de 2010 un conveni de col·laboració amb l'Ajuntament d'Almussafes per a realitzar les obres de canalització i estés de fibra òptica en el Polígon Industrial Joan Carles I. Dites obres transcorreran per terrenys municipals de l'Ajuntament d'Almussafes, que van ser objecte de concessió demanial a favor de la Generalitat.  
  
II. Posteriorment, es va licitar el contracte d'obres, que va ser adjudicat a la UTE Emurtel SA I Bplan Solucions SL, les quals van aportar com a millora, una ampliació en el traçat de la xarxa, de manera que este servici poguera ampliar-se a un nombre més gran d'empreses radicades en el parc, incloent-hi en el traçat terrenys de titularitat municipal de l'Ajuntament de Picassent.  
  
III. La conselleria de Justícia i Administracions Públiques a través de La Direcció General de Modernització va sol·licitar, en data 17 de febrer de 2011, a l'Ajuntament de Picassent, la concessió d'ús i aprofitament del sòl i subsòl a favor de la Generalitat, durant el termini de 50 anys, i a títol gratuït, a fi d'implantar una xarxa de canalització i estés de fibra òptica en el Polígon Industrial de Joan Carles I  
  
IV. D'acord amb l'informe tècnic municipal de 14 de març de 2011, els terrenys pel quals ha de transcórrer subterràniament la xarxa, en el terme municipal de Picassent, afecten el domini públic constituïts per terra destinats a vials identificats com H-1 i H-6, amb la inscripció registral: tom 2562, llibre 470 de Picassent, foli 203, finca 5602, inscripció 1a.  
  
V. L'Ajuntament, conscient de la responsabilitat que li afecta, amb l'objectiu d'aconseguir el més idoni equipament dins del Polígon Industrial del seu terme municipal, i a fi de proveir al polígon de la infraestructura anteriorment mencionada, ha atorgat la concessió demanial a favor de la Generalitat per mitjà de l'acord adoptat per l'Ajuntament en Ple, de data 28 de març de 2011 d'acord amb els tràmits legalment establits.  
  
VI. Establits els contactes entre la Generalitat i l'Ajuntament de Picassent, i una vegada realitzades les oportunes reunions prèvies i l'estudi de les actuacions que s'ha de seguir, les parts atorgants formalitzen el present document basant-se en les següents:  
  
Clàusules  
  
Primera. La Generalitat mitjançant el present conveni accepta la concessió demanial del dret i aprofitament sobre els terrenys de domini públics d'ús viari identificats com a H-1 i H-6 del polígon industrial Joan Carles I, i inscrits en el Registre de la Propietat de Picassent al tom 2562, llibre 470 de Picassent, foli 203, finca 5602, inscripció 1a.  
  
  
Segona. Sent el terreny pel qual discorrerà la xarxa un bé de domini públic propietat de l'Ajuntament, tal com s'ha descrit en l'exposició V, l'Ajuntament per acord plenari de 28 de març de 2011, ha atorgat la concessió demanial a favor de la Generalitat d'acord amb l'article 93.1 de la Llei 33/2003, de 3 de novembre, del Patrimoni de les Administracions Públiques, deixant fora de perill el dret de propietat i sense perjuí de tercer. Els extrems als quals se sotmet la concessió són els següents:  
  
1. Objecte  
La concessió s'atorga a fi de construir la canalització i estés d'un xarxa de fibra Polígon Industrial Joan Carles I. I recaurà únicament per a la implantació dels conductes que vagen a ser utilitzats en la xarxa, deixant la resta de propietat de l'Ajuntament.  
La present concessió, que no suposa cessió del domini públic ni de les facultats dominicals de l'Ajuntament, s'atorga amb subjecció a allò que s'ha disposat en li Llei 33/2003, de 3 de novembre, del Patrimoni de les Administracions Públiques  
2. Termini  
Esta concessió s'atorga per un termini de 50 anys, excepte els drets preexistents i sense perjuí de tercer. Este termini es computarà des de la subscripció del present conveni, el qual és el document administratiu que formalitza la concessió.  
3. Cànons i despeses  
La concessió serà gratuïta, no estant, per tant, subjecta a contraprestació, condició o cap taxa per utilització privativa o aprofitament especial de béns del domini públic, tot això d'acord amb el que disposa el 93.4 de la Llei 33/2003, de 3 de novembre, del Patrimoni de les Administracions Públiques, al no comportar una utilitat econòmica per al concessionari.  
4. Llicències i permisos  
La Generalitat es compromet a obtindre a costa seu totes les llicències i permisos que requerisca l'ús del terreny i la construcció de la xarxa.  
5. Aplicació clàusules establides en el conveni de col·laboració entre la Generalitat i l'Ajuntament d'Almussafes  
La concessió es regirà, en tot allò que siguen aplicables, per la resta de clàusules establides en el conveni de col·laboració entre la Generalitat, a través de la Conselleria de Justícia i Administracions Públiques, i l'Ajuntament d'Almussafes, per a la canalització i estés de fibra òptica en el Polígon Industrial Joan Carles I d'Almussafes, subscrit el 12 d'agost de 2010, en especial el relatiu a l'ús manteniment i conservació de les instal·lacions i terrenys objecte de concessió.  
  
6. Extinció de la concessió  
La concessió s'extingirà per les causes de l'article 100 i següents de la Llei 33/2003, de 3 de novembre, del Patrimoni de les Administracions Públiques, produint-se la reversió a favor de l'Ajuntament de les construccions realitzades sobre el domini públic local.   
  
7. Sancions  
Serà aplicable el règim d'infraccions i sancions previstes en els article 192 i següents de la Llei 33/2003, de 3 de novembre, de Patrimoni de les Administracions Públiques.   
8. Clàusules addicionals  
8.1. El titular de la concessió, està obligat a obtindre i mantindre al dia, dels organismes corresponents, els permisos, llicències, plans i certificats que establisca la legislació vigent en cada moment en matèria de seguretat, de condicions mediambientals i de prevenció a la contaminació corresponents a la seua activitat.  
8.2. Les obres i instal·lacions efectuades han de complir, pel que fa a les condicions ambientals, les normes i disposicions existents sobre la matèria, i en especial l'evitació d'abocaments contaminants.  
  
8.3. La Generalitat està obligada a obtindre i mantindre al dia les assegurances de responsabilitat civil (incloent-hi seguretat, medi ambient, etc..) i assegurances contra incendis, riscos extensius amplis i riscos consorciables, ambdós amb la cobertura suficient.  
Tercera. Que el present conveni servisca de títol suficient per a inscriure la concessió en el Registre de la Propietat.   
  
Quarta. A partir del tercer any, el manteniment de la xarxa podrà anar a càrrec de l'entitat jurídica que, si fa el cas, constituïsquen les empreses beneficiàries de la referida infraestructura, bé per si mateixes o bé a través d'un tercer.  
  
Cinquena. Les parts firmants del present document, manifesten expressament la seua plena confiança en la utilitat, interés i viabilitat de la infraestructura objecte d'este conveni.   
  
Sisena. L'incompliment per part de qualsevol dels firmants d'este document de cada una de les obligacions i compromisos que assumixen en les clàusules d'este conveni podrà donar lloc a la resolució del conveni.  
  
Setena. El present conveni té naturalesa jurídica administrativa. Per a la resolució de les discrepàncies que pogueren derivar-se de la interpretació o compliment del present conveni, es crearà un comité compost per sis membres, dels quals seran designats tres per cada una de les parts firmants.   
En el cas que el referit comité no arribe a una solució consensuada, el tribunal competent per a resoldre les dites discrepàncies serà el Tribunal Superior de Justícia de la Comunitat Valenciana, en aplicació del que disposa l'article 10.1.g) en relació amb l'article 14 de la llei de la Jurisdicció Contenciosa Administrativa.  
  
I, en prova de conformitat, ho firmen en la ciutat i data indicada:  
  
  
Paula Sánchez de León Guardiola  
Consellera de Justícia i Administracions Públiques.  
  
María-Concepción García Ferrer  
Alcaldessa-presidenta de l'Ajuntament de Picassent.  
  
Només als efectes de donar fe de l'acte  
Jorge Francisco Ricart Martí   
Secretari de l'Ajuntament de Picassent.